b'\n_START_ARTICLE_\nDMT\n_START_PARAGRAPH_\nDMT, dar \xc5\xbeinomas kaip dimetiltriptaminas, yra nat\xc5\xabraliai egzistuojanti stipriausia haliucinogenin\xc4\x97 med\xc5\xbeiaga pasaulyje, randama \xc5\xbemogaus k\xc5\xabne, taip pat ir daugelyje augal\xc5\xb3. \xc5\xa0\xc4\xaf haliucinogen\xc4\x85 naudoja Piet\xc5\xb3 Amerikos \xc5\xa1amanai religiniams tikslams. Pirm\xc4\x85 kart\xc4\x85 susintetintas 1931 metais. Savo strukt\xc5\xabra ir poveikiu junginys artimas psilocibinui, priklausantis tai pa\xc4\x8diai triptamin\xc5\xb3 klasei. Grynas DMT tai \xc4\xafvairi\xc5\xb3 gelsv\xc5\xb3 atspalvi\xc5\xb3 kristalai._NEWLINE_Kol kas ne\xc5\xbeinoma, kod\xc4\x97l kankor\xc4\x97\xc5\xbein\xc4\x97 liauka gamina DMT. Teigiama, kad dimetiltriptaminas sukelia sapnus, i\xc5\xa1siskiria prie\xc5\xa1 pat mirt\xc4\xaf.\n_START_SECTION_\nPoveikis\n_START_PARAGRAPH_\nPriklausomai nuo to, kaip suvartojama, poveikis gali trukti nuo 5 minu\xc4\x8di\xc5\xb3 iki ilgiau nei 3 valand\xc5\xb3. R\xc5\xabkant poveikis prasideda ma\xc5\xbeiau nei po 45 sekund\xc5\xbei\xc5\xb3, ir maksimal\xc5\xabs efektai juntami pra\xc4\x97jus minutei po r\xc5\xabkymo. Sur\xc5\xabkius poveikis trunka nuo 5 iki 30 minu\xc4\x8di\xc5\xb3, priklausomai nuo doz\xc4\x97s. Liekamieji efektai gali trukti nuo 15 iki 60 minu\xc4\x8di\xc5\xb3.'